কিছু কিছু ক্ষতি আছে যা বছরের পর বছর পার হয়ে গেলেও তার প্রভাব থেকে বেরিয়ে আসা যায়না! যেমন কোনভাবেই ক্ষতিপূরন হয়নি একজন বঙ্গবন্ধুর অনুপস্থিতির বা জাতীয় চারনেতার অনুপস্থিতির! এঁদেরকে হত্যা করে বাংলাদেশের মানচিত্রটাকেই মলিন করে ফেলা হয়েছে। সেনাশাসনে দেশের গনতন্ত্রের যে ক্ষতি হয়েছে সেটাই বা কম কি! একজন জাহানারা ইমাম বা একজন কবি শামসুর রাহমানের মৃত্যুতে যে ক্ষতি হয়েছে, অতি সম্প্রতি একজন তারেক মাসুদ বা একজন কবীর চৌধুরীর মৃত্যুতে দেশের যতটুকু ক্ষতি হয়েছে, আমরা কি পারি তা ভুলে থাকতে! অথচ আমরা ভুলে যাই বা ভুলে থাকতেই বেশী পছন্দ করছি। নাহলে দিনে দিনে আমাদের দেশের উন্নতির বদলে এত অসহিষ্ণুতা বাড়ছেইবা কেনো। কেনোইবা একজন আবদুর রাজ্জাককে নিয়ে এত কথা লেখা হচ্ছে তাঁর মৃত্যুর পরে!